ຈີນ ກົດດັນໃຫ້ ຊີເຣຍ ຍຸດຕິ ຄວາມຮຸນແຮງ
ທູດພິເສດຈີນເດີນທາງໄປຮອດຊີເຣຍແລ້ວ ເພື່ອກົດດັນຊີເຣຍ ໃຫ້ຍຸດຕິຄວາມຮຸນແຮງ ໂດຍບໍ່ມີເງື່ອນໄຂໃດໆ ພ້ອມກັບ ສະເໜີແຜນສັນຕິພາບ 6 ຂໍ້ ຕໍ່ຊີເຣຍ.
ໃນຂະນະດຽວກັນ ທູດພິເສດຂອງຈີນກໍໄດ້ເດີນທາງໄປຮອດຊີເຣຍແລ້ວ ເພື່ອກົດດັນໃຫ້ ຍຸດຕິຄວາມຮຸນແຮງໃນຊີເຣຍໂດຍບໍ່ມີເງື່ອນໄຂໃດໆ ແລະໃຫ້ເລີ້ມທໍາການໂອ້ລົມສົນທະ ນາທາງດ້ານການເມືອງກັນ ທ່ານ Li Huaxin ອະດີດເອກອັກຄະລັດຖະທູດຈີນປະຈໍາກຸງດາມັສກັສ ກ່າວໃນວັນພຸດມື້ ນີ້ວ່າ ທ່ານຈະພົບປະກັບບັນດາເຈົ້າໜ້າທີ່ຊີເຣຍ ເພື່ອຊີ້ແຈງແຜນການສັນຕິພາບ 6 ຂໍ້ທີ່ ທາງກຸງປັກກິ່ງໄດ້ສະເໜີຂຶ້ນມາໃນວັນອາທິດຜ່ານມານີ້ ທ່ານຫຼີ ກ່າວຕື່ມວ່າ ນອກນັ້ນແລ້ວ ທ່ານຈະພະຍາຍາມຊອກຫາຂໍ້ມູນຕື່ມອີກຈາກພວກ ເຈົ້າໜ້າທີ່ຊີເຣຍ ກ່ຽວກັບສະພາບການໃນປະເທດທີ່ກໍາລັງທະຫານຊີເຣຍໄດ້ທໍາການຕໍ່ ສູ້ຢ່າງຮ້າຍກາດ ຕ້ານພວກພົນລະເຮືອນຝ່າຍຄ້ານທີ່ມີອາວຸດພຽງເລັກນ້ອຍນັ້ນ ໂຄສົກ ປະຈໍາກະຊວງການຕ່າງປະເທດຈີນທີ່ກຸງປັກກິ່ງ ກ່າວວ່າ ຈີນໄດ້ທໍາການຕິດຕໍ່ພົວພັນກັບ ບັນດາກຸ່ມຝ່າຍຄ້ານຊີເຣຍ ເຊ່ນກັນ